JKW-KABUM-19-DZA-001-005-wylie
dben sa bka' brgyud ces grags pa ni/ dben sa bka' brgyud ces grags pa ni/__thun mong gi brgyud pa zab mo lta ba/__rgya chen spyod pa/__nyams len byin rlabs kyi brgyud pa gsum ldan dpal ldan a ti sha nas rim par brgyud pa'i tshul spyi dang /__thun mong ma yin pa ni/__de dag gi snying po'i nye brgyud ni rje btsun 'jam dbyangs nas bla ma dbu ma pa dang /__des rje bla ma la gnang /__thun mong ma yin pa rje btsun 'jam pa'i dbyangs kyis rje rin po che la mngon sum du gnang /__de dag las rags rim zhig mkhas grub dge legs dpal bzang la gnang /__yongs su rdzogs pa sprul pa'i glegs bam dang bcas pa/__tsong kha'i yul du 'khrungs pa 'khor dag pa rnam brgyad kyi nang tshan rtogs ldan 'jam dpal rgya mtsho zhes 'jam dpal gyis rjes su bzung zhing /__rjes kyang zhal gzigs tshad mar mdzad pa de la gnang /__de gnyis kas lung dang rtogs pa'i yon tan bsam gyis mi khyab pa mkhas grub rje'i gcung po ba so chos kyi rgyal mtshan la gnang /__des kyang snod ldan gsum ma gtogs pa gzhan su la'ang ma gnang zhing /__bka' rgya dam par mdzad/__gsum po'i nang tshan grub chen d+harma badz+ra ni/__shar phyogs tsong kha pa dang khad nye ba na/__kun dga' rgyal po dang dpal 'dzom zhes bya ba'i sras su rta nag rdo rje gdan du 'khrungs/__dgung lo bcu gcig par dge ldan du phebs/__ba so chos rje lo lnga'i bar bsten nas dbang gdams spyi dang snyan brgyud zhal shes dang bcas pa gnang /__slar dbu phar sogs la sbyangs pa mdzad cing rten dge slong du bsgrubs nas gangs khrod ri sul nges med du sgrub pa'i rgyal mtshan btsugs/__chos kyi rgyal po tsong kha pas zhal gzigs/__snyan brgyud kyi gdams pa gnang /__mthar zung 'jug rdo rje 'chang gi go 'phang brnyes nas sku tshe'i rig 'dzin thob pas nam mkha' ji srid bar du dben gnas pad+ma can du bzhugs zhes rnam thar las 'byung ngo /__/de'i slob ma ni rgyal ba blo bzang don grub ste/__de'ang g.yas ru gtsang 'gram dge rgyas bye ma gling gi gtsug lag khang gi 'dabs rol tu mdangs kyi rgyud las snga 'gyur gyi grub rigs/__bka' brgyud kyi ras chen dpal 'byor bzang po sogs kyi rgyud las 'khrungs/__chos 'khor dbus lding gi dgon par rab tu byung /__yongs 'dzin du ma bsnyen/__khyad par rje btsun skyabs mchog pa dang /__grub chen chos rdor ba gnyis bka' drin che ba'i bla mar mdzad/__phyi ma las dgung lo bcu bdun par mjal zhing /__'gar mo chos rdzong du thun mong ma yin pa'i snyan brgyud thams cad gsan/__chos brgyad kyi spros pa bcad de zab lam snying po'i rnal 'byor la gcig tu gzhol bas ting nge 'dzin gyi pha mthar son/__mkhas dang grub pa'i pha rol du gshegs te/__nyid kyis/__'jam pa'i dbyangs kyi sras kyi thu bo mchog__/blo bzang grags pa zhes pa'i bla ma de'i/__/gsung gi snying po'i snyan brgyud 'dzin pa ni/__/deng sang dus na kho bo tsam du bas/__/zhes sogs gsungs/__phyis dge 'dun rgya mtshor bsnyen rdzogs bzhes/__bkras lhun kun mkhyen legs don pa'ang thugs yid gcig 'dres su gyur/__mthar gzugs sku thim pa'i tshe'ang rtags mtshan khyad par can byung /__de'i slob ma ni mkhas grub sangs rgyas ye shes te/__g.yag sde paN chen sogs dam pa du ma'i rgyud las yab rnal 'byor dbang phyag bla ma rin chen dang /__yum chos bstan zhes bya ba'i sras su 'khrungs/__yongs kyi dge ba'i bshes gnyen yon tan bzang po las rab tu byung /__bco lnga par bkra shis lhun por phebs nas mtshan nyid la zhugs/__slar rta nag dge 'dun blo bzang sogs la dbu tshad gnyis gsan/__phar phyin 'dul mdzod sogs mthar phyin par sbyangs nas dpal 'khor bde chen du grwa skor mdzad/__dge ldan du rgyud la sbyangs/__mthar dben dgon du blo bzang don grub las snyan brgyud kyi gdams pa mtha' dag gsan zhing nyams len la gzhol/__de nyid la'ang bsnyen par rdzogs/__phyis mkhas dang grub pa'i 'ur langs nas dbus gtsang nas bu slob kyang mang du 'dus/__re bdun par ngo mtshar ba'i ltas dang bcas te mya ngan las 'das/__de'i slob ma'i gtso bo ni/__dben sa blo bzang don grub kyi sku skye paN chen blo bzang chos rgyan te/__'di ni sba'i rigs las gtsang rong mtshams lhan gyi nang tshan drug brgya zhes par yab 'tsho byed kun dga' 'od zer dang /__yum mtsho rgyal zhes bya ba'i sras su 'khrungs/__chung ngu nas ngo mtshar ba'i ltas bsam gyis mi khyab/__dgung lo lnga nas bzung mkhas grub sangs rgyas ye shes las dbang lung man ngag rgya mtsho lta bu gsan bzhes grub nas bkras lhun du phebs/__gzhan yang yongs 'dzin du ma las chos mang du gsan/__gsang 'dus dang dus 'khor gyi rgyud bshad sogs dang /__mdo phyogs kyi pod chen rnams la gsan bsam mthar phyin par mdzad/__bar skabs su yi dam gyi lha dpag tu med pa'i bsnyen sgrub mdzad pas grub pa'i pha rol tu son cing gangs can chos 'phel gyi mkhan po mdzad/__phyis bkra shis lhun po'i mkhan po mdzad/__ser 'bras gnyis ka'i zhal bdag kyang gnang /__dgung lo brgya phrag thal bar bzhugs shing /__gzhan yang yongs 'dzin du ma las chos mang du gsan/__gsang 'dus dang dus 'khor gyi rgyud bshad sogs phrin las dang 'gro don nam mkha' mnyam par byung zhing /__phyis kyi dge ldan pa'i bstan 'dzin che ba zhig go__/_!
Debug data: